ຄວາມສາມັກຄີໃນພຣະຄຣິດ
ບົດທີ 3 ສໍາລັບວັນທີ 18 ກໍລະກົດ, 2026
“ພີ່ນ້ອງທັງຫລາຍເອີຍ, ໂດຍສິດອໍານາດຂອງພຣະນາມອົງພຣະເຢຊູຄຣິດເຈົ້າຂອງພວກເຮົາ ເຮົາຂໍຮ້ອງພວກເຈົ້າທຸກຄົນ ໃຫ້ພວກເຈົ້າກ່າວຄວາມດຽວກັນ ແລະ ບໍ່ໃຫ້ຖືພັກຖືພວກ ແຕ່ຈົ່ງຮ່ວມເຂົ້າກັນເປັນນໍ້າໜຶ່ງໃຈດຽວ ແລະ ມີຈຸດປະສົງຢ່າງດຽວກັນ” (1 ກຣທ 1:10)
ຫລັງຈາກທັກທາຍຊາວໂກຣິນໂທ ແລະ ຊື່ນຊົມພວກເຂົາໃນເລື່ອງການເຕີບໃຫຍ່ທາງດ້ານຈິດວິນຍານແລ້ວ, ອຈ ໂປໂລ ກໍ່ເລີ່ມກ່າວເຖິງບັນຫາທໍາອິດທີ່ສົ່ງຜົນກະທົບຕໍ່ຄຣິດຕະຈັກ ນັ້ນກໍ່ຄື ການຂາດຄວາມສາມັກຄີ
ຕະຫລອດຈົດໝາຍຂອງເພິ່ນທີ່ສົ່ງເຖິງຊາວໂກຣິນໂທ ແລະ ຈົດໝາຍສະບັບອື່ນໆທີ່ເພິ່ນໄດ້ຂຽນ, ພວກເຮົາຈະເຫັນວ່າ ເພິ່ນໃຫ້ແນວທາງໃນການແກ້ໄຂບັນຫານີ້ ເຊິ່ງອາດຈະສົ່ງຜົນກະທົບຕໍ່ຄຣິດຕະຈັກໃນປະຈຸບັນ
ສິ່ງໜຶ່ງທີ່ຊັດເຈນກໍ່ຄື: ຄວາມສາມັກຄີໃນຄຣິດຕະຈັກ ບໍ່ສາມາດເກີດຂຶ້ນໄດ້ດ້ວຍຄວາມພະຍາຍາມຂອງມະນຸດເທົ່ານັ້ນ ພວກເຮົາຈະບັນລຸຄວາມສາມັກຄີນີ້ໄດ້ກໍ່ຕໍ່ເມື່ອພວກເຮົາມຸ່ງໄປທີ່ພຣະເຢຊູເທົ່ານັ້ນ
· ບັນຫາທີ່ກໍ່ໃຫ້ເກີດຄວາມແຕກແຍກ:
· ການແຕກແຍກ ແລະ ການຜິດຖຽງກັນ
· ວິທີທີ່ຈະບັນລຸຄວາມສາມັກຄີ:
· ມີຄວາມສາມັກຄີໃນພຣະຄຣິດ
· ສະຕິປັນຍາ ແລະ ຄວາມເປັນຜູ້ໃຫຍ່
· ການຮັບໃຊ້ ແລະ ການຖ່ອມໂຕ
· ການເຄົາລົບຜູ້ນໍາ

ບັນຫາທີ່ກໍ່ໃຫ້ເກີດຄວາມແຕກແຍກ
ການແຕກແຍກ ແລະ ການຜິດຖຽງກັນ
“ພີ່ນ້ອງທັງຫລາຍເອີຍ, ໂດຍສິດອໍານາດຂອງພຣະນາມອົງພຣະເຢຊູຄຣິດເຈົ້າຂອງພວກເຮົາ ເຮົາຂໍຮ້ອງພວກເຈົ້າທຸກຄົນ ໃຫ້ພວກເຈົ້າກ່າວຄວາມດຽວກັນ ແລະ ບໍ່ໃຫ້ຖືພັກຖືພວກ ແຕ່ຈົ່ງຮ່ວມເຂົ້າກັນເປັນນໍ້າໜຶ່ງໃຈດຽວ ແລະ ມີຈຸດປະສົງຢ່າງດຽວກັນ” (1 ກຣທ 1:10)

ຄວາມແຕກແຍກທີ່ເກີດຂຶ້ນໃນຄຣິດຕະຈັກທີ່ເມືອງໂກຣິນໂທ ແມ່ນຫຍັງ (1 ກຣທ 1:12)?
ຜູ້ນໍາຫລາຍຄົນເຄີຍມາເທດສະໜາຢູ່ທີ່ເມືອງໂກຣິນ ແລະ ຜູ້ເຊື່ອແຕ່ລະຄົນກໍມີຜູ້ເທດສະໜາທີ່ຕົນເອງມັກ (ອຈ ໂປໂລ, ອຈ ອະໂປໂລ, ອຈ ເປໂຕ…) ສິ່ງນີ້ ໄດ້ນໍາໄປສູ່ຄວາມຂັແຍ່ງໃນທ່າມກາງພວກເຂົາ (1 ກຣທ 1:11).
ພວກເຂົາບໍ່ໄດ້ຄໍານຶງວ່າ ພວກເຂົາທຸກຄົນກໍາລັງເທດດສະໜາໃນເລື່ອງດຽວກັນ ສະນັ້ນ ພວກເຂົາຈຶ່ງມຸ່ງໄປທີ່ປະເດັນທີ່ບໍ່ກ່ຽວຂ້ອງ (1 ກຣທ 3:5-8).
ສິ່ງນີ້ຈຶ່ງຄ່ອຍໆສົ່ງຜົນກະທົບຕໍ່ຊີວິດຂອງຄຣິດຕະຈັກ (1 ກຣທ 3:3). ການຂາດຄວາມສາມັກຄີ ເຮັດໃຫ້ການຮ່ວມຮັບປະທານອາຫານຂອງພຣະເຈົ້າຜິດພ້ຽນໄປ (1 ກຣທ 11:33), ແລະ ພວກເຂົາຍັງເຖິງຂັ້ນຟ້ອງຮ້ອງເຊິ່ງກັນແລະກັນຢູ່ໃນສານ (1 ກຣທ 6:1).

ວິທີຮັກສາຄວາມເປັນໜຶ່ງດຽວກັນ
ຄວາມເປັນໜຶ່ງດຽວກັນໃນພຣະຄຣິດ
“ພຣະເຈົ້າສັດຊື່ ພຣະອົງໄດ້ຊົງເອີ້ນພວກເຈົ້າໃຫ້ສໍາພັນສະໜິດກັບພຣະບຸດຂອງພຣະອົງ ຄືພຣະເຢຊູຄຣິດເຈົ້າ ພຣະອົງເຈົ້າຂອງພວກເຮົາ (1 ກຣທ 1:9)

“ພຣະຄຣິດຖືກແບ່ງແຍກອອກບໍ? ອຈ ໂປໂລຕຶງໄມ້ກາງແຂນແທນພວກເຮົາບໍ? ຫລືວ່າ ທ່ານຮັບບັບຕິສະມາໃນພຣະນາມຂອງ ອຈ ໂປໂລ?” (1 ກຣທ 1:13). ດ້ວຍຄໍາຖາມເຫລົ່ານີ້ ອຈ ໂປໂລ ໄດ້ໃຫ້ພວກເຂົາໄຕ່ຕອງ
ຄວາມເປັນເອກະພາບຈະເກີດຂຶ້ນໄດ້ ກໍ່ຕໍ່ເມື່ອພວກເຮົາມີພຣະເຢຊູເປັນພຣະເຈົ້າຂອງພວກເຮົາເທົ່ານັ້ນ, ຄວາມເປັນເອກະພາບບໍ່ໄດ້ເກີດຂຶ້ນຈາກການຍຶດຕິດກັບຄວາມຄິດ ຫລື ແນວຄິດຂອງພີ່ນ້ອງທາງຄວາມເຊື່ອ ຫລື ຈາກການລວມກຸ່ມກັນ
ແຕ່ຄວາມເປັນເອກະພາບໜຶ່ງດຽວໃນພຣະເຢຊູ ບໍ່ໄດ້ໝາຍຄວາມວ່າພວກເຮົາທຸກຄົນຄິດຄືກັນໃນທຸກເລື່ອງ ຫລືວ່າພວກເຮົາເຮັດແບບດຽວກັນໃນທຸກໆເລື່ອງ ເພາະຖ້າເປັນແນວນັ້ນ ທຸກຄົນກໍ່ຄືກັບຫຸ່ນຍົນ
ຄວາມແຕກຕ່າງເລັກນ້ອຍໃນຄວາມຄິດເຫັນ ເປັນຂອງປະທານທີ່ແຕກຕ່າງກັນຂອງແຕ່ລະຄົນ, ເມື່ອພວກເຮົານໍາມາຮວມກັນໄວ້ໃນພຣະຄຣິດ ແທນທີ່ຈະກໍ່ໃຫ້ເກີດຄວາມແຕກແຍກ ແຕ່ມັນຈະກາຍມາເປັນຄວາມເປັນເອກະພາບໜຶ່ງດຽວ (1 ກຣທ 12:12-13, 25, 27).
ຄວາມເປັນໜຶ່ງໃນຄຣິດຕະຈັກ ຈະເກີດຂຶ້ນໄດ້ກໍ່ຕໍ່ເມື່ອພວກເຮົາຕາຍຈາກຕົວຕົນ ແລະ ດໍາເນີນຊີວິດ ເພື່ອພຣະເຢຊູເທົ່ານັ້ນ

ສະຕິປັນຍາ ແລະ ຄວາມເປັນຜູ້ໃຫຍ່
“ພີ່ນ້ອງທັງຫລາຍເອີຍ, ຕາມຄວາມເປັນຈິງແລ້ວ ຝ່າຍເຮົາຈະເວົ້າກັບພວກເຈົ້າເໝືອນເວົ້າກັບຄົນທີ່ຢູ່ຝ່າຍພຣະວິນຍານກໍບໍ່ໄດ້, ເຮົາຈໍາເປັນຕ້ອງເວົ້າກັບພວກເຈົ້າ ເໝືອນເວົ້າກັບຄົນທີ່ຢູ່ຝ່າຍມະນຸດ ທໍາມະດາ, ເໝືອນດັ່ງພວກເຈົ້າເປັນເດັກນ້ອຍຝ່າຍຄວາມເຊື່ອໃນພຣະຄຣິດ.” (1 ກຣທ 3:1)

ອຈ ໂປໂລ ເອີ້ນວ່າ ຄຣິດສຕຽນທີ່ຍັງເປັນເດັກນ້ອຍຢູ່ “ເດັກນ້ອຍໃນພຣະຄຣິດ,” ຫລືວ່າ “ຝ່າຍໂລກ”                                  (1 ກຣທ 3:1). ຄຣິສຕຽນປະເພດນີ້ໃຫ້ຄວາມສໍາຄັນກັບໂລກຫລາຍກວ່າພຣະເຢຊູ

ຖ້າໃຫ້ຄວາມສໍາຄັນກັບຜູ້ນໍາບາງຄົນຫລາຍເກີນໄປ ຈົນລະເລີຍຜູ້ນໍາຄົນອື່ນໆ ກຸ່ມຕ່າງໆຈຶ່ງເກີດການແບ່ງແຍກຄຣິດຕະຈັກ. ນີ້ແມ່ນຜົນມາຈາກຄວາມບໍ່ເຕີບໃຫຍ່, ດັ່ງນັ້ນ ອຈ ໂປໂລ ຈຶ່ງຊວນໃຫ້ພວກເຮົາເຕີບໂຕເປັນຜູ້ໃຫຍ່ໃນພຣະຄຣິດ(1 ກຣທ 2:6).

· ຍັງບໍ່ເຕີບໃຫຍ່
ພວກເຂົາຄືກັບເດັກນ້ອຍ (1 ກຣທ 3:1)
ພວກເຂົາດື່ມນໍ້ານົມ (1 ກຣທ 3:2)
ພວກເຂົາຢູ່ຝ່າຍມະນຸດ (1 ກຣທ 3:3)
ພວກເຂົາຖືກຈູງໂດຍຄວາມຄິດເຫັນຜູ້ອື່ນ (1 ກຣທ 3:4)

· ເຕີບໃຫຍ່ແລ້ວ
ພວກເຂົາເປັນຜູ້ໃຫຍ່ແລ້ວ (1 ກຣທ 14:20)
ພວກເຂົາກິນອາຫານແຂງ (ຮຣ 5:14)
ພວກເຂົາຢູ່ຝ່າຍພຣະວິນຍານ(1 ກຣທ 2:13)
ພວກເຂົາເຂົ້າໃຈເຖິງ ໂດຍພຣະວິນຍານຊົງນໍາ (1 ກຣທ 2:14)

ການຮັບໃຊ້ ແລະ ການອ່ອນນ້ອມຖ່ອມໂຕ
“ໃຫ້ທຸກຄົນຖືວ່າ ພວກເຮົາເປັນຜູ້ຮັບໃຊ້ຂອງພຣະຄຣິດ ທັງເປັນຜູ້ປ້ອງກັນຮັກສາຄວາມຈິງອັນເລິກລັບຂອງພຣະເຈົ້າ” (1 ກຣທ 4:1)

ເຊັ່ນດຽວກັບໃນປະຈຸບັນ, ໃນສະຕະວັດທໍາອິດ ຜູ້ຄົນກໍ່ມີການແຕກແຍກກັນ ດ້ວຍຄວາມເຊື່ອທາງການເມືອງ, ປັດສະຍາ, ສາສະໜາ ແລະ ຄວາມເຊື່ອອື່ນໆ. ພວກເຮົາຈະປ້ອງກັນບໍ່ໃຫ້ເກີດຄວາມຄິດແບບນີ້ ທີ່ແຊກຊຶມເຂົ້າໄປໃນຄຣິດຕະຈັກ ແລະ ກໍ່ໃຫ້ເກີດຄວາມແຕກແຍກໄດ້ແນວໃດ?
ທັດສະນະຄະຕິຂອງຜູ້ນໍາມີບົດບາດທີ່ສໍາຄັນ, ຜູ້ນໍາຄຣິດຕະຈັກຕ້ອງເຂົ້າໃຈເຖິງບົດບາດຂອງຕົນເອງໃນຖານະຜູ້ເບິ່ງແຍງດູແລ. ພວກເຂົາບໍ່ແມ່ນເຈົ້າຂອງຄຣິດຕະຈັກ ແຕ່ເປັນພຽງຜູ້ບໍລິຫານຈັດການ ເພື່ອພຣະເຢຊູ
ຜູ້ນໍາຂອງຄຣິດຕະຈັກ ແມ່ນພຣະເຢຊູ, ສ່ວນຄົນອື່ນໆ ໃນຖານະຜູ້ບໍຣິຫານວຽກງານ ແມ່ນເປັນ “ຜູ້ຮັບໃຊ້ຂອງພຣະຄຣິດ” (1 ກຣທ 4:1).
ຜູ້ຮັບໃຊ້ທີ່ບໍລິຫານວຽກງານຕ້ອງປະພຶດຕົນເອງຄືກັບພຣະເຈົ້າຂອງຕົນເອງ, ໂດຍເຕັມໃຈທີ່ຈະຖ່ອມໂຕເພື່ອຮັບໃຊ້ຄົນອື່ນສະເໝີ (ຟລປ 2:3-8).
ຄວາມສາມັກຄີໃນຄຣິດຕະຈັກຈະເປັນແນວໃດ ຖ້າວ່າທຸກຄົນ ລວມເຖິງສະມາຊິກປະຕິບັດແບບນີ້?

ການເຄົາລົບຜູ້ນໍາ
“ຜູ້ຮັບຜິດຊອບປ້ອງກັນຮັກສາ ຕ້ອງເປັນຄົນສັດຊື່ (1 ກຣທ 4:2)
ການມີຢູ່ຂອງຄວາມຂັດແຍ່ງລະຫວ່າງກຸ່ມຕ່າງໆ ຮອບໂຕຜູ້ນໍາ ບໍ່ໄດ້ໝາຍຄວາມວ່າ ພວກເຮົາຄວນປະຕິເສດພວກເຂົາ, ກົງກັນຂ້າມ ອຈ ໂປໂລ ສະໜັບສະໜູນໃຫ້ປົກປ້ອງພວກເຂົາ ແລະ ວຽກງານຂອງພວກເຂົາຢູ່ທີ່ເມືອງໂກຣິນໂທ (1 ກຣທ 3:5-6; 4:6; 16:12).
ເມື່ອຜູ້ນໍາເຮັດວຽກງານດ້ວຍຄວາມຊື່ສັດ (1 ກຣທ 4:2; 1 ຕມທ 5:17). ເຖິງວ່າພວກເຂົາຈະບໍ່ໄດ້ຮັບກຽດຕິຍົດນັ້ນກໍ່ຕາມ, ພວກເຂົາກໍ່ຍັງຊື່ສັດ ເພາະພວກເຂົາຮູ້ວ່າ ພຣະເຈົ້າເປັນຄົນທີ່ຕັດສິນພວກເຂົາ ບໍ່ແມ່ນມະນຸດ (1 ກຣທ 4:3-4).
ຜູ້ນໍາຄຣິດສຕຽນຄວນດໍາເນີນຕາມຮອຍພຣະເຢຊູໂດຍເຕັມໃຈທີ່ຈະທົນທຸກເພື່ອພີ່ນ້ອງສະມາຊິກ ແລະ ຖ້າຈໍາເປັນກໍ່ຍອມຕາຍເພື່ອການຮັບໃຊ້ໄດ້, ໃນກໍລະນີທີ່ສຸກເສີນ
(1 ກຣທ 4:11-13; 2 ກຣທ 11:23-28).
ທັງຜູ້ນໍາ ແລະ ສະມາຊິກ ບໍ່ໄດ້ຖືກຮຽກເອີ້ນໃຫ້ຕໍ່ສູ້ ຫລື ໂຕ້ຖຽງກັນ ແຕ່ໃຫ້ລວມກັບສັນລະເສີນພຣະເຢຊູ ແລະ ປະກາດຂ່າວປະເສີດເລື່ອງໄມ້ກາງແຂນ


EGW (Reflecting Christ July 5)
“ບໍ່ມີສິ່ງໃດທີ່ຈະເຮັດໃຫ້ຄວາມສາມັກຄີທີ່ສົມບູນແບບເກີດຂຶ້ນໃນຄຣິດຕະຈັກໄດ້ ນອກຈາກຈິດວິນຍານແຫ່ງຄວາມອົດທົນ, ອົດກັ້ນ ດັ່ງທີ່ພຣະຄຣິດໄດ້ມີ, ຊາຕານສາມາດຫວ່ານເມັດພືດແຫ່ງຄວາມແຕກແຍກໄດ້ ແຕ່ພຣະຄຣິດເທົ່ານັ້ນທີ່ສາມາດເຮັດໃຫ້ຄວາມຂັດແຍ່ງສາມາດມາປອງດອງກັນໄດ້.... ພວກເຮົາທັງຫລາຍໃນຖານະຜູ້ຮັບໃຊ້ຄຣິດຕະຈັກ ຄວນຮັກພຮະເຈົ້າຢ່າງສຸດກໍາລັງ ແລະ ຮັກເພື່ອນບ້ານຄືກັນກັບຮັກໂຕເອງ ແລະ ກໍຈະບໍ່ມີຄວາມພະຍາຍາມໃດໆ ທີ່ຈະທໍາລາຍຄວາມສາມັກຄີ, ແລະ ຈະບໍ່ມີໃຜກ່າວຮ້າຍເພື່ອນບ້ານຂອງຕົນເອງ. ສະມາຊິກຂອງຄຣິດຕະຈັກຈະທະຖຸທະໜອນຄວາມຮັກ ແລະ ຄວາມສາມັກຄຕ ແລະ ເປັນຄືກັບຄອບຄົວໃຫຍ່ຄອບຄົວດຽວກັນ ແລ້ວ ພວກເຮົາຈະນໍາຫລັກຖານໄປບອກໂລກວ່າ ພຣະເຈົ້າໄດ້ຊົງພຣະບຸດຂອງພຣະອົງລົງມາທີ່ໂລກນີ້”





